Poitzendörp

Poitzendörp () is en Dörp in de Gemeen Elsdörp (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Elsdörp mit bi.

 Geografie 

In’n Westen von’n Oort flütt de Osenhorster Beek langs, de in de Au-Meh münnt.

De Naveröörd sünd Rüspel un Nindörp in’n Noorden, Alpershusen in’n Oosten, Ehsdörp un Hatz in’n Süden, Badenhorst in’n Süden, Elsdörp in’n Süüdwesten, Bahnhoff Elsdörp in’n Westen un Wist un Frankenbossel in’n Noordwesten.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is an’n 1. März 1974 as Deel von de Gemeen Elsdörp mit de Gemeenreform in Neddersassen an de ne’e, gröttere Gemeen Elsdörp kamen.

 Inwahnertall 

 Religion 

Poitzendörp is evangeelsch-luthersch präägt un höört to dat Kaspel von de Allerhilligen-Kark in Elsdörp.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

 Weertschop un Infrastruktur 

 Verkehr 

Dör Poitzendörp löppt de Kreisstraat 126, de in’n Noordoosten över Nindörp un Volkens na Groot Meckels an de Landsstraat 142 ran geiht un in’n Süüdwesten in Elsdörp an de L 131. Över de L 142 besteiht Ansluss na Zittens un över de L 131 na Zeven un Scheeßl.

De nächste Autobahn is de Autobahn 1. De Opfohrt 48 Elsdörp liggt dree Kilometer in’n Süüdwesten von Poitzendörp.

De nächste Bahnhoff is so bi 15 Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen. Fröher hett dat dichtbi ok en Bahnhoff an de Bahnlien Bremervöör–Wasra geven. Dat weer de Bahnhoff Elsdörp dree Kilometer in’n Westen. Personenverkehr hett dat dor von 1906 bet 1968 geven.

 Scholen 

De Kinner ut Poitzendörp gaht op de Grundschool Elsdörp.

 Footnoten 

Kategorie:Oort
Kategorie:Landkreis Rodenborg (Wümm)